b'\n_START_ARTICLE_\nSon\xc4\x8dna vzgonska elektrarna\n_START_PARAGRAPH_\nSon\xc4\x8dna vzgonska elektrarna (ang. Solar Updraft Tower - SUT, tudi Solar Chimney Power Plant - SCPP) je velika zgradba za pridobivanje elektri\xc4\x8dne energije iz toplote son\xc4\x8dnega sevanja. Son\xc4\x8dni \xc5\xbearki segrejejo zrak v zelo veliki topli gredi (kolektorju), segreti zrak se potem dviga skozi "dimnik" in pri tem \xc5\xbeene vetrne turbine. Turbine potem \xc5\xbeenejo konvencionalni elektri\xc4\x8dni generator. Poleg proizvodnje elektri\xc4\x8dne energije se lahko uporabljajo tudi za desalinizacijo in agrikulturo._NEWLINE_Son\xc4\x8dne vzgonske elektrarne zahtevajo zelo veliko investicijskih sredstev in koncept \xc5\xa1e ni povsem potrjen. Izkoristek pri pretvorbi son\xc4\x8dne energije v elektri\xc4\x8dno energijo je zelo nizek, okrog 0,5\xc2\xa0% v primerjavi s fotovoltaiko, ki se v povpre\xc4\x8dju giba okrog 16%. Je pa prednost, da ne izpu\xc5\xa1\xc4\x8dajo nobenih emisiji in se lahko uporabljajo v sekundarne namene, kot je gojenje kmetijskih rastlin._NEWLINE_Mo\xc4\x8d je odvisna od dveh faktorjev: povr\xc5\xa1ina kolektorjev in vi\xc5\xa1ina dimnika. Predlagali so kolektorje s premerom do 7 kilometrov. Visok dimnik ima ve\xc4\x8djo tla\xc4\x8dno razliko in s tem ve\xc4\x8dji izkoristek. Predlagali so tudi 1 kilometer visoke dimnike._NEWLINE_Elektrarna mo\xc4\x8di 100MW bi potrebovala 1000 metrov visok stolp in 20 km\xc2\xb2 velik kolektor. 200MW elektrarna pri enako visokem stolpu bi potrebovala kolektor premer 7 kilometrov s povr\xc5\xa1ino okrog 38 km\xc2\xb2_NEWLINE_Lahko se namesti dve vrsti turbin: s horizontalno osji pri straneh dimnika ali pa vertikalno osjo v dimniku.'